Ինչպէս ծանօթ է՝ Հայաստանի ազգային հաւաքականը չէ յաղթահարած նախընտրական փուլը եւ մասնակից չէ Ռուսաստանի մէջ իրականանալիք քառամեակի ամենէն գլխաւոր ֆութպոլային իրադարձութեան, սակայն, ինչպէս կ՚ըսեն՝ ի՞նչ իրադարձութիւն առանց հայերու մասնակցութեան: Պարզ կը դառնայ, որ աշխարհը գրաւող այս իրադարձութիւնը բոլորովին առանց հայերու մասնակցութեան չէ, որ տեղի կ՚ունենայ: Ֆութպոլի աշխարհի ախոյենութեան ներկայացուած հաւաքականներուն մէջ կ՚աշխատին երկու հայ մասնագէտներ՝ մէկը Պրազիլէն, միւսը՝ Իրանէն (Ա․ հանգրուանէն՝ դուրս մնացած):